ফ্ল্যাটের বারান্দা থেকে রাস্তায় ঝরে পড়ছে বাতিল পাঁচশো, হাজারের নোটের টুকরো। এই দৃশ্য দেখে রীতিমতো ভিড় জমে যায় বেহালা থানার জ্যোতিষ রায় রোডে গোবরঝুড়ি বস্তি সংলগ্ন একটি ফ্ল্যাটের নীচে। খবর যায় থানায়। পুলিস এসে খোঁজখবর নিয়ে জানতে পারে যে ফ্ল্যাট থেকে নোটের টুকরো  ঝরে পড়েছে, সেই ফ্ল্যাটের মালিক একজন প্রোমোটার।
 ওয়েব ডেস্ক: ফ্ল্যাটের বারান্দা থেকে রাস্তায় ঝরে পড়ছে বাতিল পাঁচশো, হাজারের নোটের টুকরো। এই দৃশ্য দেখে রীতিমতো ভিড় জমে যায় বেহালা থানার জ্যোতিষ রায় রোডে গোবরঝুড়ি বস্তি সংলগ্ন একটি ফ্ল্যাটের নীচে। খবর যায় থানায়। পুলিস এসে খোঁজখবর নিয়ে জানতে পারে যে ফ্ল্যাট থেকে নোটের টুকরো  ঝরে পড়েছে, সেই ফ্ল্যাটের মালিক একজন প্রোমোটার। জিজ্ঞাসাবাদের পর তিনি জানান, বাতিল বেশ কিছু নোট তিনি ব্যাঙ্কে জমা দিয়েছেন। তারই মধ্যে কয়েকটি নোট জাল বলে জানিয়ে দেয় ব্যাঙ্ক। ফেলে দেওয়া সেই সব জাল নোট নিয়েই বাড়িতে খেলা করছিল বাচ্চারা। এরপর পুলিস ব্যাঙ্কে গিয়ে ওই প্রোমোটারের দাবি সত্যি কিনা, সেবিষয়ে খোঁজখবর নেয়। ওই প্রোমোটারকে আরও জিজ্ঞাসাবাদ করা হচ্ছে।